ПИСАЊЕ ВЕЛИКОГ СЛОВА И РАСТАВЉЕНО И САСТАВЉЕНО ПИСАЊЕ РЕЧИ 
  (систематизација знања) 
ОДЕЉЕЊА: 8/2, 8/4 
НАСТАВНИЦА: Биљана Пауновић  
ВЕЛИКИМ СЛОВОМ СЕ ПИШУ:  
1.лична имена, презимена, надимци, имена животиња: Сара, Милић, Боле, Жућа  
2.небеска тела:
 Сунце, Земља, Северњача, Велики медвед, Кумова слама, Халејева комета...  
3.народи, становници:
 Срби, Словени ,Европљанин, Крајишник, Београђани, Јеврејин (Јевреј), Шапчанка, Роми, Арапи, стари Илири...
4. континенти, државе, градови, села, реке, мора, планине, клисуре, пећине:
Источно римско царство,  Северна Америка,  Нова Варош, Мали Мокри Луг,Стара планина, Ресавска пећина, Велика Британија, Јужна Морава, Ада Циганлија,Балканско полуострво, Рт добре наде, Нови Јужни Велс, Јужни пол, Атлантски океан,Стара планина...
5. булевари, тргови и улице: Улица владике Данила, Улица српских владара, Булевар војводе Путника,Трг републике, Обилићев венац, Дунавски кеј, Улица платана...     
6. установе, предузећа, институције:
 Градска болница, Предузеће за обраду метала, Библиотека града Београда, Европска унија, Српска академија наука и уметности, Музичка школа „Др Исидор Бајић“, Основна школа „Јован Поповић“...  

 7. празници: 
 Нова година, Ускрс, Дан планете Земље,Велики петак, Први мај, Велика Госпојина, Бајрам...  
    
  8.ратови, устанци, буне: 
   Први светски рат, Други српски устанак, Тимочка буна , Косовска битка(Косовски бој)
 ПАЖЊА: обрнуто се пише: бој на Косову или битка на Косову(почетно мало слово); 

РАСТАВЉЕНО СЕ ПИШУ РЕЧИ:  
- речца  ,,не" се одваја од глагола: не волим, не могу ( осим: нећу, немој, нисам и немам) 
- речца ,,ли"  ( да ли;  је ли; )  
- када се предлог умеће у одричне заменице ( ни од кога, ни са ким)  
- футур I  ( отићи ћу, моћи ћу ) 
 ПАЖЊА: одвајање само код глагола на –ћи !Код глагола чији се инфинитив завршава на –ти: гледаћу, волећете...
- вишечлани бројеви ( сто двадесет осам, триста осамдесет први)  
...........................................................................................
САСТАВЉЕНО СЕ ПИШУ РЕЧИ:   
- речца ,,нај" у суперлативу придева ( најбољи, најјачи ) 
- речца ,,не" уз именице, придеве и заменице ( нерад, нејак, неколико )
*Ево још неколико занимљивих  речи при чијем писању имамо недоумице:
 са мном/  за мном/  преда мном/ нада мном/ 
напротив/  дођавол/  додуше/  у инат/  уистину/  ниједанпут/
 одмалена/ изблиза/ издалека/  упола/  увис(скок)  /удаљ(скок)/
 штошта/  отцепити/  отчепити/ откуцати/  у ствари/  упомоћ(узвик)/    убудуће/  напротив/
 на пример/  а камоли/  неголи/  ауто-пут/  ауто-механичар/ веш-машина / светлоплав(кад је једна боја)/  црвено-плав(две боје)/ 
 дабогда/  допола/  забога/  изблиза/  ионако/  испочетка/какогод( било како)/
 мини-сукња/ мини-маркет (али: минибус)/ меч-лопта....